Camilla
        
         (dronning av Storbritannia)
Store norske leksikon,Historie,Verdens historie og samtidshistorie,Europa,Storbritannia og Nord-Irlands historie,Storbritannias samtidshistorie
Camilla er dronning av Storbritannia gjennom sitt ekteskap med kong Charles 3. Hun giftet seg med Charles i 2005, og fikk da tittelen hertuginne av Cornwall.
Ved dronning Elizabeth 2.s død i 2022 ble Camilla dronninggemal (Queen consort) av Storbritannia og Nord-Irland, og 14 andre land i Samveldet av nasjoner. Bakgrunn Hun ble født Camilla Rosemary Shand og har utdannelse fra England, Sveits og Frankrike. Hun var i årene 1973–1995 gift med Andrew Parker Bowles, og paret fikk to barn.Camilla var i mange år en nær venn av prins Charles, og ryktene om en romanse mellom de to var langvarige og seiglivete; også det faktum at de skal ha hatt et forhold mens de begge var gift. Disse ryktene var en sterkt medvirkende årsak til skilsmissen mellom prins Charles og prinsesse Diana, og førte til at Camilla var svært dårlig likt i store deler av den britiske befolkningen. Ekteskap med Charles Etter mange års hemmelighold valgte paret å stå frem i 2005, og ble borgerlig gift i Windsor 9. april 2005. Camilla fikk da tittelen Hennes Kongelige Høyhet hertuginnen av Cornwall (Her Royal Highness The Duchess of Cornwall). Hun ble også prinsesse av Wales, hertuginne av Rothesay og grevinne av Chester. Hun valgte ikke å bruke tittelen prinsesse av Wales for å unngå unødige konflikter, siden dette var tittelen Diana brukte. Camilla har etter hvert blitt mer populær blant befolkningen, blant annet gjennom sitt veldedighetsarbeid. Les mer i Store norske leksikon det britiske kongehus Storbritannias samtidshistorie